《敕差灵岩寺主大师详公赴寺》
宋代·张掞

黄纸除书下九天，岱宗西麓镇金田。
鹫峰肃肃臻多士，兰社熙熙抚众贤。
像室光华辉晓日，禅心清净擢秋莲。
山泉自此增高洁，云集十方结胜缘。

作者简介：（995—1074）齐州历城人，字文裕。张揆弟。幼笃孝。举进士。知益都县，督赋租置里胥不用，而民以时入，石介为献《息民论》。历龙图阁直学士、知成德军。入判太常、司农寺，累官户部侍郎致仕。忠笃诚悫，事兄如父，为乡党矜式。